Nr.1135/20.01.2023
                                RAPORT DE SPECIALITATE

           Subsemnata Baltac Maria pentru șef serviciu buget finanțe contabilitate resurse umane salarizare impozite și taxe, am analizat „Proiectul de  hotărâre privind aprobarea bugetului de venituri și cheltuieli al Școlii Gimnaziale Nr.2 Oraș Boldești-Scăeni pe anul 2023”.

        Proiectul a fost întocmit conform prevederilor legale:

-Ordonanța de Urgență nr.57/2019 - privind Codul administrativ

-Legea nr.273/2006 - privind finanțele publice locale

-Deciziile Directorului General al D.G.R.F.P. Ploiești nr.4517/28.12.2022;
Nr.167/9.01.2023 și nr.190/12.02.2023

     Proiectul de hotărâre  a fost întocmit astfel:

-pentru secțiunea de funcționare a bugetului local la capitolul învățământ și cuprinde cheltuieli în sumă de 581.600  lei repartizate în modul următor:

*40.000 lei cheltuieli de personal pentru transportul la și de la locul de muncă al salariaților;

*344.600 lei cheltuieli cu bunuri și servicii;

*63.000 lei asistență socială pentru plata drepturilor elevilor cu cerințe educaționale speciale;

* 134.000 lei alte cheltuieli (burse)

* pentru secțiunea de funcționare a bugetului instituțiilor publice finanțate din venituri proprii și cuprinde venituri la sursă alte venituri din prestări de servicii în sumă de 2.000 lei și cheltuieli cu bunuri și servicii tot 2.000 lei  ;

     Respectând prevederile legale în vigoare  proiectul de hotărâre mai sus menționat poate fi supus aprobării Consiliului Local.

